cyanic-selkie/wikianc huggingface dataset:
กองทัพแห่งชาติซีเรีย
กองทัพแห่งชาติซีเรีย (الجيش الوطني السوري‎; Syrian National Army; อักษรย่อ: SNA) หรือที่เรียกว่า กองทัพปลดปล่อยซีเรียที่มีตุรกีหนุนหลัง (Turkish-backed Free Syrian Army; อักษรย่อ: TFSA)  เป็นโครงสร้างฝ่ายค้านซีเรียที่ติดอาวุธ โดยจะกระจุกตัวอยู่ในพื้นที่ที่ตุรกียึดครอง ซึ่งเดิมเป็นส่วนหนึ่งของปฏิบัติการโล่ยูเฟรทีส กองทัพแห่งชาติซีเรียยังได้จัดตั้งการปรากฏตัวในเขตผู้ว่าการอิดลิบในช่วงการรุกทางตะวันตกเฉียงเหนือของซีเรีย ค.ศ. 2019  และรวมการปรากฏตัวที่นั่นเมื่อแนวร่วมปลดปล่อยแห่งชาติเข้าร่วมกองทัพแห่งชาติซีเรียเมื่อวันที่ 4 ตุลาคม ค.ศ. 2019
รูปขบวนของกองทัพแห่งชาติซีเรียได้รับการประกาศอย่างเป็นทางการเมื่อวันที่ 30 ธันวาคม ค.ศ. 2017 ที่เมืองออซอซ จุดมุ่งหมายอย่างเป็นทางการของโครงสร้างนี้คือเพื่อช่วยเหลือสาธารณรัฐตุรกีในการสร้าง "เขตปลอดภัย" ในประเทศซีเรีย และจัดตั้ง "กองทัพแห่งชาติ" ในขณะที่กองทัพแห่งชาติซีเรียเพียงในนามมีโครงสร้างแบบรวมที่ตอบสนองต่อรัฐบาลชั่วคราวของซีเรีย ซึ่งฝ่ายองค์ประกอบได้คงรูปแบบก่อนที่จะมีกองทัพแห่งชาติซีเรียของพวกเขา รวมถึงแต่ละคำขานรับโดยตรงต่อตุรกี
Eudigonidae
Eudigonidae เป็นสกุลของกิ้งกือที่อยู่ในวงศ์ Chordeumatida.
สปีชีส์ในสกุล ได้แก่:
หญ้าใต้ใบ
หญ้าใต้ใบ เป็นพืชล้มลุกในสกุลมะขามป้อม สูงได้ถึง 60 เซนติเมตร ลำต้นและกิ่งเกลี้ยง มีลักษณะแบนและมีปีกเล็กน้อย หูใบรูปไข่แกมรูปใบหอกหรือสามเหลี่ยม ใบเป็นใบเดี่ยว รูปขอบขนานหรือรูปไข่แกมขอบขนาน ก้านใบยาว 0.3-0.9 มิลลิเมตร โคนใบเบี้ยว ขอบใบมีขนเล็กน้อย ปลายใบมนหรือเป็นติ่งหนามสั้น ใบจะหุบในเวลากลางคืนและกางออกในเวลากลางวัน ดอกแยกเพศ โดยดอกเพศผู้เป็นช่อกระจุกกลม 5-7 ดอกย่อย กลีบเลี้ยง 6 กลีบ รูปรีหรือรูปขอบขนานแกมรูปไข่ เกสรเพศผู้ 3 อัน ดอกเพศเมียออกเป็นดอกเดี่ยว มีขนาดใหญ่กว่าดอกตัวผู้เล็กน้อย ผลเป็นแบบแห้งแตก สีเขียว-แดง รูปร่างค่อนข้างกลม เส้นผ่านศูนย์กลาง 2-4 มิลลิเมตร ผิวมีปุ่ม ออกใต้ก้านใบ เมล็ดมีลักษณะสามมุม
หญ้าใต้ใบกระจายพันธุ์ในจีน อินเดีย เอเชียตะวันออกเฉียงใต้จนถึงตอนเหนือของมหาสมุทรแปซิฟิก บางแห่งจัดเป็นวัชพืชและพืชรุกราน หญ้าใต้ใบทั้งต้นต้มกับสมุนไพรอื่นมีสรรพคุณแก้มะเร็งมดลูก แก้ไข้ ขับปัสสาวะ
ชนิดย่อย
ปัจจุบันมีชนิดย่อยเท่าที่รู้จัก 3 ชนิด:
ถึงแม้ว่าอนุกรมวิธานนี้จะยังไม่ค่อยเป็นที่ยอมรับก็ตาม
เส้นเมริเดียนที่ 83 องศาตะวันออก
เส้นเมริเดียนที่ 83 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปเอเชีย มหาสมุทรอินเดีย มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 83 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 97 องศาตะวันตก
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 83 องศาตะวันออกลากผ่านพื้นที่ดังนี้:
Heterochordeumatidae
Heterochordeumatidae เป็นสกุลของกิ้งกือที่อยู่ในวงศ์ Chordeumatida.
สปีชีส์ในสกุล ได้แก่:
ปิยพงษ์ หอมขจร
ปิยพงษ์ หอมขจร เกิดเมื่อวันที่ 14 กุมภาพันธ์ พ.ศ. 2538 รู้จักกันในชื่อพงษ์ เป็นนักฟุตบอลชาวไทยจากเทศบาลเมืองบุรีรัมย์, ประเทศไทย ปัจจุบันเล่นให้กับกงไกรลาศ ยูไนเต็ด ในไทยลีก 3
ยูรี กาการิน
นาวาอากาศเอก ยูรี อะเลคเซเยวิช กาการิน (Юрий Алексеевич Гагарин; 9 มีนาคม ค.ศ. 1934 – 27 มีนาคม ค.ศ. 1968) เป็นนักบินและนักบินอวกาศชาวโซเวียตที่กลายเป็นมุษย์คนแรกที่เดินทางไปยังอวกาศ เขาเดินทางในแคปซูลวอสตอค 1 โดยโคจรรอบโลกหนึ่งรอบในวันที่ 12 เมษายน ค.ศ. 1961 เนื่องด้วยการบรรลุความสำเร็จครั้งสำคัญในการแข่งขันอวกาศ ทำให้เขากลายเป็นผู้มีชื่อเสียงระดับนานาชาติ และได้รับรางวัลกับตำแหน่งหลายตำแหน่ง ซึ่งรวมถึงรางวัลสูงสุดของชาติ วีรชนแห่งสหภาพโซเวียต
กาการินเกิดที่หมู่บ้านคลูชิโน และในวัยเด็กทำงานเป็นช่างหล่อในโรงงานเหล็กที่ Lyubertsy ภายหลังจึงเข้าร่วมกองทัพอากาศโซเวียตในฐานะนักบินและประจำการที่ฐานทัพอากาศ Luostari ใกล้ชายแดนนอร์เวย์ ก่อนจะได้รับเลือกเป็นนักบินอวกาศร่วมกับคนอื่น ๆ อีก 5 คนในโครงการอวกาศโซเวียต
วอสตอก 1 เป็นการบินอวกาศเพียงครั้งเดียวของกาการิน แต่เขาทำหน้าที่เป็นลูกเรือสำรองสำหรับภารกิจโซยุซ 1 ซึ่งจบลงด้วยอุบัติเหตุร้ายแรง ทำให้วลาดีมีร์ โคมารอฟ เพื่อนและนักบินอวกาศร่วมของเขา เสียชีวิต ด้วยความกลัวว่าวีรบุรุษแห่งชาติอาจถูกฆ่า ทำให้ทางการโซเวียตห้ามไม่ให้กาการินเข้าภารกิจสำรวจอวกาศอื่น ๆ อีกต่อไป หลังฝึกบินที่สถาบันวิศวกรรมกองทัพอากาศจูคอฟสกีสำเร็จในเดือนกุมภาพันธ์ ค.ศ. 1968 เขาได้รับอนุญาตให้บินกับอากาศยานธรรมดา กาการินเสียชีวิตใน 5 สัปดาห์ต่อมาจากการฝึกบิน MiG-15 กับครูการบิน Vladimir Seryogin แล้วตกลงใกล้เมือง Kirzhach
ชีวิตช่วงต้น
กาการินเกิดในวันที่ 9 มีนาคม ค.ศ. 1934 ที่หมู่บ้านคลูชิโน แคว้นสโมเลนสค์ สหพันธ์สาธารณรัฐสังคมนิยมโซเวียตรัสเซีย ใกล้ Gzhatsk (เปลี่ยนชื่อเป็นกาการินใน ค.ศ. 1968 หลังจากเขาเสียชีวิต) พ่อแม่ทำงานในนารวม โดย Aleksey Ivanovich Gagarin ทำงานเป็นช่างไม้ ส่วน Anna Timofeyevna Gagarina ทำงานเป็นเกษตรกรผู้เลี้ยงโคนม ยูรีเป็นลูกคนที่สามจากลูกทั้งสี่คน โดยวาเลนติน พี่ชายของเขา เกิดใน ค.ศ. 1924 โดยช่วยดูแลวัวในฟาร์มตอนที่ยูรีเกิด โซยา ผู้เป็นพี่สาว เกิดใน ค.ศ. 1927 ช่วยดูแล "ยูรา" กับลูกคนสุดท้องชื่อ บอริส ที่เกิดใน ค.ศ. 1936
ฮัน ควัง-ซ็อง
ฮัน ควัง-ซ็อง (ฮันกึล: 한광성, ฮันจา: ; เกิดวันที่ 11 กันยายน ค.ศ. 1998) เป็นนักฟุตบอลชาวเกาหลีเหนือ ปัจจุบันเล่นในตำแหน่งกองหน้าให้กับสโมสร Al-Duhail ในกาตาร์ และทีมชาติเกาหลีเหนือ เขามีจุดเด่นในด้านการถนัดทั้งสองมือ การเลี้ยงลูกบอล และการทำประตู
ฮันเคยเล่นให้กับยูเวนตุสรุ่นอายุไม่เกิน 23 ปี ในฤดูกาล 2019–2020 โดยยืมตัวจากคัลยารี เขาได้ลงเล่นให้กับสโมสร 20 นัด และยิงหนึ่งประตู
Megalotylidae
Megalotylidae เป็นสกุลของกิ้งกือที่อยู่ในวงศ์ Chordeumatida.
สปีชีส์ในสกุล ได้แก่:
คริสต์ทศวรรษ 2010
คริสต์ทศวรรษ 2010 (2010s) คือคริสต์ทศวรรษตามปฏิทินเกรโกเรียน เริ่มต้นเมื่อวันที่ 1 มกราคม ค.ศ. 2010 และสิ้นสุดลงเมื่อวันที่ 31 ธันวาคม ค.ศ. 2019
ทศวรรษนี้เปิดฉากท่ามกลางวิกฤตการณ์การเงินทั่วโลกและภาวะเศรษฐกิจถดถอยระหว่างประเทศที่เริ่มต้นในปลายคริสต์ทศวรรษ 2000 วิกฤตหนี้สาธารณะยูโรโซนรุนแรงมากขึ้นในต้นทศวรรษและยังคงมีผลกระทบต่อโอกาสการฟื้นตัวของเศรษฐกิจโลกต่อไป ปัญหาเศรษฐกิจอย่างมาตรการรัดเข็มขัด ภาวะเงินเฟ้อ และราคาของโภคภัณฑ์ที่สูงขึ้น ทำให้เกิดความไม่สงบในหลายประเทศ รวมทั้งขบวนการ 15-เอ็ม และ "ยึด" (Occupy) ความไม่สงบในบางประเทศ โดยเฉพาะอย่างยิ่งในโลกอาหรับ บานปลายเป็นวิกฤตสังคมและเศรษฐกิจจนเป็นเหตุของการปฏิวัติในประเทศตูนิเซีย อียิปต์และบาห์เรน ตลอดจนสงครามกลางเมืองในลิเบีย ซีเรียและเยเมน ในปรากฏการณ์วงกว้างที่เรียกกันทั่วไปว่า อาหรับสปริง ทัศนะทางสังคมที่เปลี่ยนไปทำให้มีการพัฒนาของสิทธิ LGBT และการมีผู้แทนเป็นหญิงเพิ่มขึ้นในทศวรรษนี้ โดยเฉพาะอย่างยิ่งในประเทศตะวันตก และบางส่วนของทวีปเอเชียและแอฟริกา
สหรัฐยังคงรักษาสถานะอภิมหาอำนาจระดับโลกได้ต่อไป ฝ่ายจีนเองก็พยายามดำเนินการต่าง ๆ รวมทั้งเปิดตัวข้อริเริ่มทางเศรษฐกิจและการปฏิรูปทางทหารครั้งใหญ่ พร้อมกับขยายอิทธิพลในทะเลจีนใต้และทวีปแอฟริกาเพื่อตอกย้ำฐานะประเทศที่มีศักยภาพเป็นอภิมหาอำนาจ การแข่งขันในระดับโลกระหว่างจีนกับสหรัฐรวมกันเป็นความพยายาม "จำกัด" (containment) และสงครามการค้า ส่วนในทวีปเอเชีย สองเกาหลีปรับปรุงความสัมพันธ์หลังวิกฤตอันยืดเยื้อ และสงครามต่อต้านการก่อการร้ายดำเนินต่อไป โดยโอซามา บิน ลาเดนถูกลอบฆ่าในบ้านพักในประเทศปากีสถาน และเป็นส่วนหนึ่งของการข้องแวะทางทหารของสหรัฐในพื้นที่หลายส่วนของโลก ความเจริญขององค์การหัวรุนแรง รัฐอิสลามอิรักและลิแวนต์ ในปี 2014 ลบชายแดนระหว่างซีเรียและอิรัก ส่งผลให้หลายชาติเข้าแทรกแซงจนสุดท้ายหัวหน้ากลุ่มเสียชีวิต ในทวีปแอฟริกา ประเทศเซาท์ซูดานแยกตัวออกจากซูดาน และการประท้วงใหญ่และรัฐประหารหลายครั้งทำให้ผู้นำเผด็จการที่ครองอำนาจยาวนานหลายคนพ้นจากตำแหน่ง ขณะเดียวกัน สหภาพยุโรปเผชิญกับวิกฤตคนเข้าเมืองในกลางทศวรรษ และการลงประชามติครั้งประวัติศาสตร์ที่สหราชอาณาจักรมีมติออกจากสหภาพยุโรปตามมาด้วยการเจรจาเพื่อถอนตัวในช่วงท้ายทศวรรษ รัสเซียพยายามเพิ่มฐานะในเวทีระหว่างประเทศโดยผนวกไครเมียในปี 2014
เทคโนโลยีสารสนเทศก้าวหน้า โดยสมาร์ตโฟนเป็นอุปกรณ์แพร่หลาย อินเทอร์เน็ตของสรรพสิ่งมีการเติบโตอย่างมากระหว่างทศวรรษนี้เนื่องจากความก้าวหน้าของอุปกรณ์เครือข่ายไร้สาย การโทรศัพท์เคลื่อนที่และการประมวลผลแบบกลุ่มเมฆ ความก้าวหน้าในการประมวลผลข้อมูลและการเปิดตัวแถบความถี่กว้าง 4จี ทำให้มีการกระจายข้อมูลและสารสนเทศด้วยความเร็วอย่างที่ไม่เคยพบมาก่อน ส่วนทรัพยากรออนไลน์อย่างสื่อสังคมช่วยอำนวยปรากฏการณ์อย่างขบวนการ "มีทู" (Me Too) องค์การไม่แสวงผลกำไรออนไลน์ วิกิลีกส์ ได้รับความสนใจระดับนานาชาติจากการเผยแพร่สารสนเทศลับเกี่ยวกับอ่าวกวนตานาโม ซีเรีย สงครามอัฟกานิสถานและอิรัก และการทูตสหรัฐ เอ็ดเวิร์ด สโนว์เดนเปิดโปงการสอดแนมของรัฐบาลทั่วโลก ทำให้เพิ่มความตระหนักในบทบาทของรัฐและเอกชนในการสอดแนมมวลชนและความเป็นส่วนตัว
ปรากฏการณ์โลกร้อนเริ่มสังเกตได้มากขึ้นโดยมีอุณหภูมิสูงสุดเป็นสถิติใหม่ในหลายปี และลมฟ้าอากาศสุดขั้วในทุกทวีป ความเข้มข้นของ CO2 เพิ่มขึ้นจาก 390 เป็น 410 พีพีเอ็มเมื่อสิ้นทศวรรษ ขณะเดียวกัน การรับมือกับมลภาวะและการเปลี่ยนแปลงสภาพภูมิอากาศกลายเป็นปัญหาสำคัญ โดยการประท้วง ข้อริเริ่มและกฎหมายต่าง ๆ ได้รับความสนใจจากสื่อพอสมควร โดยเฉพาะอย่างยิ่ง มีการอนุมัติความตกลงกรุงปารีส (2015) และมีการตั้งขบวนการเยาวชนการเปลี่ยนแปลงสภาพภูมิอากาศ ภัยธรรมชาติใหญ่ เช่น แผ่นดินไหวในเฮติปี 2010, แผ่นดินไหวและคลื่นสึนามิในโทโฮะกุปี 2011, แผ่นดินไหวในเนปาลปี 2015 และพายหมุนที่ทำลายล้างสูง วาชิ, แซนดี, โบพา, ไห่หยาน, ฮาร์วีย์, เออร์มา, มาเรีย, ฟลอเรนซ์, ไมเคิลและอิได
ภาพยนตร์ซูเปอร์ฮีโรและแอนิเมชันรั้งตำแหน่งแรก ๆ ของบ็อกซ์ออฟฟิส โดยแฟรนไชส์ โฟรเซน และมิสเตอร์แสบร้ายเกินพิกัด มีความโดดเด่นที่สุดในทศวรรษนี้ ผู้ให้บริการเคเบิลมีจำนวนผู้บอกรับลดลงโดยหันไปใช้บริการสตรีมออนไลน์ราคาต่ำแทน เช่น เน็ดฟลิกซ์, แอมะซอนไพรม์, ฮูลูและดิสนีย์+ ความต้องการที่เพิ่มขึ้นของความหลากหลายและการทำให้เป็นส่วนตัว (personalization) เมื่อมีบริการสตรีมดนตรีอย่างสปอตติฟายทำให้เกิดแนวเพลงย่อยขึ้นหลายแนว เพลงเต้น ฮิปฮ็อปและป็อปได้รับความนิยมในทศวรรษนี้ และอีดีเอ็มประสบความสำเร็จเชิงพาณิชย์อย่างสูง ยอดขายดนตรีดิจิทัลสูงกว่ายอดขายซีดีในปี 2012 ในอุตสาหกรรมวิดีโอเกม นินเทนโด โซนีและไมโครซอฟท์ยังคงครองความเป็นใหญ่ ไมน์คราฟต์ เป็นเกมขายดีที่สุดตลอดกาล หนังสือที่ขายดีที่สุดทศวรรษนี้ได้แก่ ฟิฟตีเชดส์ออฟเกรย์
การเมืองและสงคราม
340px|thumb|right|[[อาหรับสปริง คือความไม่สงบในโลกอาหรับในช่วงต้นทศวรรษ
]]
รัฐชาติใหม่และการเปลี่ยนแปลงของเขตแดน
ดินแดนดังต่อไปนี้คือรัฐอธิปไตยที่ได้รับเอกราชในช่วงทศวรรษที่ 2010 และได้รับการยอมรับเป็นหนึ่งในรัฐสมาชิกของสหประชาชาติ ดินแดนดังต่อไปนี้ได้ถูกผนวกเข้าเป็นดินแดนของอีกรัฐอธิปไตยหนึ่ง
ร็อคแมนเอ็กเซ่ โอเพอร์เรท ชู้ตติ้งสตาร์
ร็อคแมนเอ็กเซ่ โอเพอร์เรท ชู้ตติ้งสตาร์ เป็นวิดีโอเกมซีรีส์ร็อคแมนเอ็กเซ่ ที่ผลิตในรูปแบบ นินเทนโด ดีเอส วางจำหน่ายเมื่อวันที่ 12 พฤศจิกายน ค.ศ. 2009 ในประเทศญี่ปุ่น
ภาพรวม
เป็นวิดีโอเกมซีรีส์ร็อคแมนเอ็กเซ่ซีรีส์ ที่เป็นผลงานใหม่ชิ้นแรกในรอบ 4 ปี หลังจาก ร็อคแมนเอ็กเซ่ 6 ที่เป็นผลงานชิ้นสุดท้าย
เป็นการนำตัวเกม แบทเทิลเน็ตเวิร์ค ร็อคแมนเอ็กเซ่ ที่วางจำหน่ายในรูปแบบ เกมบอยแอดวานซ์ มารีเมค แต่มีการเพิ่มองค์ประกอบใหม่หลายอย่าง เช่นมีฉากสถานการณ์ที่ครอสโอเวอร์กับ ริวเซย์ โนะ ร็อคแมน
ร็อคแมนสตาร์โคลอสเซียม
สตาร์โคลอสเซียม เป็นเกมพิเศษเฉพาะ โดยผู้เล่นสามารถเล่นได้ 1 หรือ 6 คนก็ได้โดยจากการค้นหาสัญญาณ Wi-Fi ในเกม โดยผู้เล่นจะเลือกตัวละครทั้ง 3 ได้แก่ ร็อคแมนเอ็กเซ่, บลูส์ และ ริวเซย์ โนะ ร็อคแมน และ บุไร จากนั้นเลือกฉากสนามต่อสู้โดยสู้กับฟอร์เต้โดยมีเวลาจำกับคือ 4 นาทีซึ่งผู้เล่นจะต้องโค่นฟอร์เต้ลงโดยในเกมนี้มีโอกาสในการแพ้เพียง 2 ครั้ง
มณเฑียรระนอง
มณเฑียรระนอง เป็นไม้ล้มลุกในวงศ์ Linderniaceae มีรากตามข้อ ลำต้นมักเป็นเหลี่ยม เกลี้ยง ใบเดี่ยว เรียงตรงข้าม แผ่นใบเกลี้ยงหรือมีขนประปราย ขอบใบจักฟันเลื่อย ไร้ก้านหรือเกือบไร้ก้าน ใบบางครั้งมีสีน้ำตาลอมแดง ดอกเดี่ยว กลีบเลี้ยงคล้ายรูปปากเปิด หลอดกลีบมีสันเป็นครีบ 5 อัน เกลี้ยงหรือมีขนประปราย กลีบดอกรูปปากเปิด สีม่วง เกสรเพศผู้ 4 อัน คู่ล่างยาวกว่า มีเดือยที่โคนรูปเส้นด้าย อับเรณูเชื่อมติดเป็นคู่ กางออก โคนมีรยางค์ ผลแบบผลแห้งแตก แตกตามแนวตะเข็บเป็น 2 ซีก มีกลีบเลี้ยงหุ้ม เมล็ดขนาดเล็ก จำนวนมาก
ร็อคแมนเอ็กเซ่ โอเพอร์เรท ชู้ตติ้งสตาร์
ร็อคแมนสตาร์โคลอสเซียม
ในสนามต่อสู้จะมีป้ายไอเท็มต่างๆได้แก่ระเบิดซึ่งทำหน้าที่โจมตีคู่ต่อสู้ที่เข้าไกล้, Speedx2 เพิ่มความเร็วในการเดิน 2 เท่า,Speedx3 เพิ่มความเร็วในการเดิน 3 เท่า, Invisible สามารถล่องหนได้และสามารถหลอกล่อศัตรูได้ง่าย
เมื่อชนะเกมนี้ได้ผู้เล่นจะได้รับสตาร์พอยท์ 10 ดวงและสามารถกดปุ่มทิศทั้ง 4 สามารถเพิ่มคะแนนจากสตาร์โคลอสเซียมแต่หากแพ้เกมนี้จะได้เพียงดวงเดียวโดยสตาร์พอยท์นั้นมีประโยชน์คือสามารถซื้อของพิเศษในโฮมเพจของเน็ตโตะซึ่งจะมีแบทเทิลชิปรูปแบบต่างๆ
มณเฑียรระนอง
มณเฑียรระนองนี้เป็นพืชถิ่นเดียวในไทย พบเฉพาะทางภาคใต้แถบจังหวัดระนอง กระบี่ และสงขลา
เล้ก เบลล์
เล้ก ซีเกล เบลล์ (Lake Siegel Bell; เกิด 24 มีนาคม พ.ศ. 2522) เป็นนักแสดง นักเขียนบท และผู้กำกับชาวอเมริกัน เธอได้แสดงในละครโทรทัศน์หลายเรื่อง ได้แก่ บอสตันลีกัล (2004–2006), เซอร์เฟซ (2005–2006), ฮาวทูเมคอิทอินอเมริกา (2010–2011), ชิลเดรนส์ฮอสปิตัล (2008–2016) และ เบลดธิสเมส (2019–2020) และในภาพยนตร์ได้แก่ โอเวอร์เฮอร์เดดบอดี้ (2008), วอทแฮปเพนส์อินลาสเวกัส (2008), มันซับซ้อน (2009), โนสตริงแอทแทช (2011), มิลเลียนดอลาร์อาร์ม (2014 ), โนเอสเคป (2015), แมนอัพ (2015), เดอะซีเครตไลฟ์ออฟเพตส์ (2016), ช็อคคอลเลอร์ (2017) และ โฮมอะเกน (2017)
เธอเขียนบทและกำกับภาพยนตร์สั้นเรื่อง เวิร์สอีเนมี ซึ่งเปิดตัวในเทศกาลภาพยนตร์ซันแดนซ์ ปี ค.ศ. 2012 ตามมาด้วยผลงานการกำกับภาพยนตร์เรื่องแรกของเธอในปี ค.ศ. 2013 เรื่อง อินอะเวิร์ล... ซึ่งเธอได้ร่วมแสดงด้วย ในปี ค.ศ. 2017 เธอกำกับ เขียนบท ร่วมอำนวยการสร้าง และแสดงในเรื่อง ไอดู... อันทิลไอดอนท์ ใน ค.ศ. 2021 เบลล์พากย์เสียงของ พอยซัน ไอวี่ ในซีรีส์ของเอชบีโอแมกซ์เรื่อง ฮาร์ลีย์ ควินน์ (2019–ปัจจุบัน) และ นาตาชา โรมานอฟ / แบล็ค วิโดว์ ในซีรีส์ของดิสนีย์+เรื่อง สมมติว่า...? (2021)
อำเภอเมืองชลบุรี
เมืองชลบุรี เป็นอำเภอศูนย์กลางการปกครองและการบริหารราชการของจังหวัดชลบุรี
ที่ตั้งและอาณาเขต
อำเภอเมืองชลบุรีตั้งอยู่ทางทิศตะวันตกเฉียงเหนือของจังหวัดชลบุรี มีอาณาเขตติดต่อกับพื้นที่ข้างเคียงดังต่อไปนี้
ประวัติศาสตร์
ในสมัยกรุงรัตนโกสินทร์มีนามว่า "อำเภอบางปลาสร้อย" และได้เปลี่ยนมาเป็น "อำเภอเมืองชลบุรี" เมื่อ พ.ศ. 2481 ปรากฏตามราชกิจจานุเบกษา เล่ม 55 หน้า 660 ลงวันที่ 14 พฤศจิกายน พ.ศ. 2481
การปกครองส่วนภูมิภาค
อำเภอเมืองชลบุรีแบ่งเขตการปกครองออกเป็น 18 ตำบล 107 หมู่บ้าน
การปกครองส่วนท้องถิ่น
ท้องที่อำเภอเมืองชลบุรีประกอบด้วยองค์กรปกครองส่วนท้องถิ่น 16 แห่ง ได้แก่
ประชากร
อำเภอเมืองชลบุรีมีจำนวนประชากรแบ่งตามการปกครองส่วนท้องถิ่นดังนี้
สถานศึกษา
สถานศึกษาในเขตอำเภอเมืองชลบุรีมีจำนวนหลายแห่ง แบ่งตามสังกัดของสถานศึกษาได้ดังนี้
สถานที่สำคัญ
ประดิษฐานอยู่ที่หน้าศาลากลางจังหวัดชลบุรี พระบาทสมเด็จพระเจ้าอยู่หัวเสด็จพระราชดำเนินมาทรงเปิดเมื่อวันที่ 15 พฤศจิกายน พ.ศ. 2511 ปัจจุบันประชาชนได้พร้อมกันทำพิธีบวงสรวงทุกเย็นวันอังคาร ตั้งอยู่ที่ถนนเจตจำนงค์ในตัวเมืองชลบุรี สันนิษฐานว่าสร้างมาตั้งแต่สมัยอยุธยาตอนปลาย มีภาพเขียนเก่าเรื่องทศชาติชาดกและพลับพลาตรีมุขเก่าแก่สร้างด้วยไม้มีพระพุทธรูปสำริดทรงเครื่องกษัตริย์งดงาม เรียกกันว่า "หลวงพ่อเฉย" พระพุทธรูปคู่บ้านคู่เมืองที่ชาวชลบุรีได้พร้อมใจกันสร้างขึ้น เมื่อปี พ.ศ. 2509 ประดิษฐานอยู่ ณ พอพระริมถนนวชิรปราการ ห่างจากศาลากลางจังหวัด 500 เมตร พระพุทธสิหิงค์องค์นี้เป็นองค์จำลองมาจากองค์จริง เป็นที่เคารพสักการะของชาวชลบุรี
สถานที่ท่องเที่ยว
ตั้งอยู่ภายในมหาวิทยาลัยบูรพา ทางเข้าหาดบางแสน จัดออกเป็น 3 ส่วน คือ พิพิธภัณฑ์วิทยาศาสตร์ทางทะเล สถานเลี้ยงสัตว์น้ำเค็ม และห้องปฏิบัติการวิจัย ส่วนที่เป็นพิพิธภัณฑ์มีการเก็บรวบรวมสรรพสิ่งมีชีวิตในท้องทะเลมาจัดแสดงให้ชม โดยแยกประเภทสัตว์น้ำตามสภาพแวดล้อมและความเป็นอยู่ของสัตว์แต่ละชนิด เปิดให้เข้าชมทุกวันยกเว้นวันจันทร์ วันธรรมดา เปิดเวลา 8.30-16.30 น. วันหยุดราชการ เปิดเวลา 8.30-17.00 น. ค่าเข้าชม ผู้ใหญ่ 10 บาท เด็ก 5 บาท อยู่ห่างจากทางแยกเข้าหาดบางแสนประมาณ 1 กิโลเมตรเศษ เป็นตลาดขายของที่ระลึกของเมืองชลบุรี สิ่งของที่หาซื้อได้จากตลาดหนองมน ได้แก่ อาหารแห้ง เช่น กุ้ง ปลาหมึก ฯลฯ ขนม อาหารและอาหารสำเร็จรูป เช่น ห่อหมก ข้าวหลาม กล้วยและเผือกฉาบ ผลไม้กวนและแช่อิ่ม และเครื่องสานไม้ไผ่และหวายที่มาจากอำเภอพนัสนิคม ที่มีฝีมือการสานประณีต สินค้าที่ขึ้นชื่อที่สุดคือข้าวหลามที่มีเอกลักษณ์เฉพาะตัว เป็นหมู่บ้านประมงริมทะเล ห่างจากตัวเมืองชลบุรี 5 กิโลเมตร มีชื่อเสียงในการทำอุตสาหกรรมขนาดย่อม คือ การทำครกหิน หินแกะสลักเป็นรูปสัตว์ เช่น ช้าง เสือ นอกจากนี้ยังเป็นย่านอาหารทะเล และมีสินค้าพื้นเมืองนานาชนิดจำหน่าย
เป็นเนินเตี้ย ๆ อยู่กึ่งกลางระหว่างบ้านอ่างศิลาลาดขึ้นเขาสามมุก เขาสามมุกเป็นที่อยู่อาศัยของลิงจำนวนมาก บริเวณเชิงเขาเป็นที่ตั้งของศาลเจ้าแม่สามมุก ซึ่งเป็นที่เคารพสักการะของคนทั่วไป เป็นชายหาดที่มีชื่อเสียงมาช้านานของจังหวัดชลบุรี อยู่ห่างจากตัวเมืองชลบุรีเพียง 10 กิโลเมตร แยกขวาจากถนนสุขุมวิท กิโลเมตรที่ 104 เข้าไป 3 กิโลเมตร เป็นทางลาดยางตลอด ในบริเวณหาดมีเครื่องดื่มและอาหารทะเลขายเรียงรายอยู่ริมหาด หาดบางแสนเหมาะสำหรับนักท่องเที่ยวที่มีเวลาน้อยและต้องการพาครอบครัวไปพักผ่อนเพียงวันเดียวหรือไปปิกนิกและเล่นน้ำทะเล
รอยัล แฟมิลี (ภาพยนตร์)
รอยัล แฟมิลี (อังกฤษ: Royal Family) เป็นสารคดีทางโทรทัศน์ของอังกฤษเกี่ยวกับครอบครัวของสมเด็จพระราชินีนาถเอลิซาเบธที่ 2 ออกอากาศทางบีบีซีวัน และ ไอทีวี ในเดือนมิถุนายน ค.ศ. 1969 ภาพยนตร์เรื่องนี้ดึงดูดผู้ชมกว่า 38 ล้านคนในสหราชอาณาจักร และจำหน่ายไปทั่วโลกและมีผู้ชมประมาณ 350 ล้านคน ต่อมาสมเด็จพระราชินีได้ทรงสั่งห้ามฉายภาพยนตร์เรื่องนี้ มันไม่ได้ฉายทางทีวีอังกฤษตั้งแต่ปี ค.ศ. 1977 และการเข้าถึงเพื่อดูภาพยนตร์เรื่องนี้ถูกจำกัดอย่างมาก ในช่วงต้นปี ค.ศ. 2019 ได้พบการรั่วไหลและมีการเผยแพร่ทางอินเทอร์เน็ต ภาพยนตร์เรื่องนี้ยังคงสามารถดูได้บนแพลตฟอร์มแบ่งปันวิดีโอ YouTube และเว็บไซต์ห้องสมุดดิจิทัล Internet Archive
การถ่ายทำ
ภาพยนตร์เรื่องนี้ได้รับมอบหมายจากสมเด็จพระราชินีนาถเอลิซาเบธที่ 2 เพื่อเฉลิมฉลองในการที่พระราชโอรสองค์โตของพระองค์ เจ้าชายชาลส์ได้ดำรงพระอิสริยยศเป็นเจ้าชายแห่งเวลส์ กำกับโดย ริชาร์ด คอสตัน เขียนบทโดย แอนโทนี่ เจย์ บรรยายโดย ไมเคิล แฟลนเดอร์ส ภาพยนตร์เรื่องนี้เป็นการผลิตร่วมกันของบีบีซีและไอทีวี
เป็นความคิดของ วิลเลียม เฮเซลไทน์ ซึ่งขณะนั้นเป็นเลขาธิการสื่อมวลชน และจอห์น บราบอร์น ผู้ผลิตรายการโทรทัศน์ (ลูกเขยของลอร์ดเมานท์แบ็ตเทน) ซึ่งทั้งคู่เชื่อว่าการแสดงชีวิตประจำวันของราชวงศ์ทางโทรทัศน์จะช่วยฟื้นความนิยมจากสาธารณชน
คอสตันได้รับการติดต่อในเดือนมีนาคม ค.ศ. 1968 และเริ่มถ่ายทำในวันที่ 8 มิถุนายน ที่ Trooping the Colour
เนื้อหาทั้งหมด 43 ชั่วโมงสำหรับสารคดี ได้เริ่มตัดต่อในเดือนมีนาคม ค.ศ. 1969 ขณะที่การถ่ายทำสิ้นสุดในเดือนพฤษภาคม ฉากทั้งหมดจะต้องได้รับความเห็นชอบจากคณะกรรมการที่ปรึกษาซึ่งมีเจ้าชายฟิลิป ดยุกแห่งเอดินบะระ พระสวามีของสมเด็จพระราชินีนาถเป็นประธาน อย่างไรก็ตาม คอสตันได้รับอนุญาตให้ถ่ายทำทุกอย่างที่เขาต้องการ เขาเล่าในภายหลังว่า สมเด็จพระราชินีทรงทอดพระเนตรภาพยนตร์เรื่องนี้ทั้งหมดหนึ่งเดือนก่อนการออกอากาศ
เนื้อหา
สารคดีความยาว 110 นาทีนี้ ครอบคลุมหนึ่งปีในชีวิตของสมเด็จพระราชินี นำเสนอข้อมูลเชิงลึกในด้านส่วนตัวของราชวงศ์ ตลอดจนบทบาทของสถาบันกษัตริย์ในศตวรรษที่ 20 วันธรรมดากำหนดบรรยากาศโดยเริ่มจากผู้ชมอย่างเป็นทางการ ตามด้วยมื้อกลางวันและปาร์ตี้ในสวนยามบ่าย ในตอนเย็นราชินีจะเลือกชุดที่จะสวมใส่ในการเสด็จไปทอดพระเนตรละครโอเปร่า
ต่อมาในภาพยนตร์เรื่องนี้ เจ้าชายฟิลิปและลูก ๆ ของพระองค์เพลิดเพลินกับบาร์บีคิวที่ปราสาทแบลมอรอล ในสกอตแลนด์ ในอีกฉากหนึ่ง พระราชินีทรงซื้อไอศกรีมให้เจ้าชายเอ็ดเวิร์ดจากร้านค้า ซึ่งขัดกับตำนานที่ว่าพระนางไม่เคยถือเงินเลย มีอยู่ช่วงหนึ่ง เจ้าชายชาร์ลส์กำลังฝึกเชลโลอยู่ และสายได้บาดเข้าที่ใบหน้าของเจ้าชายเอ็ดเวิร์ดน้องชายพระองค์ ฉากที่สมาชิกในราชวงศ์กำลังรับประทานอาหารเช้า ดูโทรทัศน์ เล่นสกีน้ำ เป็นเจ้าภาพจัดทีมโอลิมปิกของอังกฤษ และรับประทานอาหารกลางวันกับริชาร์ด นิกสัน ประธานาธิบดีสหรัฐอเมริกาในขณะนั้น ภาพยนตร์ยังมีฉากเสด็จประพาสอเมริกาใต้ของราชวงศ์ และฉากที่เจ้าหญิงแอนน์ขณะเสด็จเยือนแท่นขุดเจาะก๊าซในทะเลเหนือ
ในตอนท้าย พระราชินีทรงสนทนากับครอบครัวของพระองค์ เรื่องบทสนทนากับรัฐมนตรีกระทรวงมหาดไทย ซึ่งกล่าวถึงแขกที่ไม่ปรากฏชื่อในพระราชวังว่าเป็น "กอริลลา" ซึ่งเป็นคำที่พระองค์พบว่า "ไม่ปรานีอย่างยิ่ง" อย่างไรก็ตาม พระองค์เล่าถึงการพบกับแขกรับเชิญว่า "ฉันยืนอยู่กลางห้องและกดกริ่ง ประตูก็เปิดออก และมีกอริลลาตัวหนึ่ง คุณรู้ไหม เขา  มีลำตัวสั้นและแขนยาว"
จัดสัน เวลลิเวอร์
จัดสัน เชอร์ชิลล์ เวลลิเวอร์ (Judson Welliver, ค.ศ. 1870-1943) เป็น "เสมียนวรรณกรรม" ให้กับประธานาธิบดี วาร์เรน จี. ฮาร์ดิง และมักจะได้รับการกล่าวถึงว่าเป็นผู้เขียนคำสุนทรพจน์ของประธานาธิบดีแห่งสหรัฐอเมริกาคนแรก
ประวัติ
จัดสัน เวลลิเวอร์เกิดเมื่อวันที่ 13 สิงหาคม ค.ศ. 1870 ในเอลโด รัฐอิลลินอย
สมรสกับภรรยา เจน ดักลาส ฮัตชินส์ เมื่อวันที่ 3 กรกฎาคม ค.ศ. 1899 มีบุตรธิดาร่วมกันสี่คน ได้แก่ เอ็ดเวิร์ด เอ็ม., แอลเลน เจ., ซาราห์ เอช. และเจน ดักลาส
ใน ค.ศ. 1909 เวลลิเวอร์ได้มีชื่อเสียงเป็นที่รู้จักกันว่าเป็น "หนึ่งในนักหนังสือพิมพ์ที่มีความสามารถที่สุดคนหนึ่งในประเทศ" เขาทำงานให้กับหนังสือพิมพ์หลายแห่งทั้งฟอร์ตดอดจ์เมสเซนเจอร์, ซูซิตีเจอร์นัล และดิมอยน์ลีดเดอร์ ก่อนที่จะรับตำแหน่งบรรณาธิการของซูซิตีทริบูน ซึ่งเขาได้ทำงานในตำแหน่งดังกล่าวเรื่อยมาจนถึง ค.ศ. 1904 ในปีนั้น เวลลิเวอร์ได้เข้าร่วมเป็นบุคลากรของวอชิงตันไทมส์ ที่ซึ่งเขาได้รับชื่อเสียงสำหรับการสนับสนุนแนวคิดพิพัฒนนิยมในสหรัฐ
ใน ค.ศ. 1907 ประธานาธิบดีรูสเวลต์ส่งเขาไปรายงานระบบทางน้ำและทางรถไฟในยุโรปและบริเตนใหญ่ (รายงานดังกล่าวได้รับการตีพิมพ์ใน ค.ศ. 1908) เขาได้รายงานข่าวในลอนดอนและทวีปยุโรปให้กับหนังสือพิมพ์นิวยอร์กซันระหว่าง ค.ศ. 1917-18
เวลลิเวอร์ได้เป็นโฆษณาการให้กับฮาร์ดิงระหว่างการรณรงค์เลือกตั้งประธานาธิบดี ค.ศ. 1920 และเริ่มต้นทำงานเป็น "เสมียนวรรณกรรม" ให้กับประธานาธิบดีฮาร์ดิงตั้งแต่วันที่ 4 มีนาคม ค.ศ. 1921 เวลลิเวอร์ถอนตัวจากตำแหน่งผู้เขียนคำสุนทรพจน์ที่ทำเนียบขาวเมื่อวันที่ 1 พฤศจิกายน ค.ศ. 1925 (สมัยที่แคลวิน คูลิดจ์ดำรงตำแหน่งประธานาธิบดี) และหันไปทำงานในสถาบันปิโตรเลียมอเมริกันด้วยค่าจ้างที่สูงกว่า หลังจากได้ลาออกจากสถาบันใน ค.ศ. 1927 เวลลิเวอร์ได้ทำงานเป็นบรรณาธิการของวอชิงตัเฮโรลด์ใน ค.ศ. 1928 เขายังได้เป็นผู้ช่วยประธานพูลแมนคอมพานีระหว่าง ค.ศ. 1928-1931
เวลลิเวอร์เสียชีวิตด้วยโรคมะเร็ง ในฟิลาเดลเฟีย เมื่อวันที่ 14 เมษายน ค.ศ. 1943 ในวัย 72 ปี
สมาคมจัดสัน เวลลิเวอร์ สโมสรสังคมสองพรรคอันประกอบด้วยอดีตผู้เขียนคำสุนทรพจน์ให้กับประธานาธิบดีสหรัฐ ตั้งชื่อตามเขาเพื่อเป็นเกียรติ
แหล่งข้อมูลอื่น
1870 1943
โจราธิปไตย
โจราธิปไตย (cleptocracy, kleptarchy หรือ kleptocracy; กรีก: κλέπτης kléptēs, "โจร", κλέπτω kléptō, "ขโมย", และ -κρατία -kratía มาจาก κράτος krátos, "พลัง, บทบาท") หมายถึง รูปแบบการฉ้อราษฎร์บังหลวงที่การปกครองเป็นไปเพื่อทวีทรัพย์สินส่วนตัวและอำนาจทางการเมืองของพนักงานในรัฐบาลและของชนชั้นปกครอง โดยแสร้งว่า ปฏิบัติหน้าที่อย่างสุจริต และมักกระทำโดยยักยอกเงินหลวง
โจราธิปไตยปรากฏมากในประเทศกำลังพัฒนา และมักสัมพันธ์กับการปกครองแบบนิยมอำนาจ โดยเฉพาะอย่างยิ่ง การปกครองของคณะทหารผู้ยึดอำนาจ เผด็จการ คนกลุ่มน้อยในสังคม คนคนเดียวมีอำนาจเบ็ดเสร็จ และผู้เล่นพรรคเล่นพวก การปกครองเหล่านี้มีลักษณะเหมือนกัน คือ บุคคลภายนอกไม่อาจตรวจสอบได้ เพราะผู้ปกครองควบคุมทั้งการใช้จ่ายและวิธีกำหนดการใช้จ่ายเงินหลวง ผู้ปกครองแบบโจราธิปไตยมักปฏิบัติต่อคลังหลวงเสมือนเป็นบัญชีธนาคารของตนเอง หลายคนยังลักโอนเงินหลวงเข้าบัญชีตนเองในต่างแดน เผื่อว่าเมื่อตนพ้นจากอำนาจหรือจำเป็นต้องออกจากประเทศไปแล้ว จะได้มีเงินทองใช้สอยต่อไป
เอ็ดการ์ ดาวิดส์
เอ็ดการ์ สตีเวน ดาวิดส์ (Edgar Steven Davids; เกิด 13 มีนาคม ค.ศ. 1973) เป็นนักฟุตบอลชาวเนเธอร์แลนด์ หลังจากเริ่มต้นอาชีพของเขากับอาเอฟเซ อายักซ์ เขาเล่นให้เอซีมิลาน, ยูเวนตุส, บาร์เซโลนา, อินเตอร์มิลาน และทอตนัมฮอตสเปอร์ ก่อนที่จะกลับไปยังอายักซ์ สองปีหลังจากออกจากการแข่งขันฟุตบอล ดาวิดส์ได้เซ็นสัญญาให้กับสโมสรฟุตบอลคริสตัลพาเลซ ในปี 2010
ดาวิดส์เป็นโรคต้อหิน ทำให้เขาต้องสวมแว่นตาป้องกันในระหว่างการแข่งขันฟุตบอล ทรงผมเดรดล็อกส์และตาของเขาที่สวมแว่นป้องกันไว้ทำให้ดาวิดส์เป็นนักฟุตบอลที่รู้จักกันมากที่สุดในยุคของเขา ดาวิดส์เป็นหนึ่งในผู้เล่นที่ได้รับเลือกโดยเปเล่ให้เป็นนักฟุตบอลที่โดดเด่นในฟีฟ่า 100 รายชื่อที่ยิ่งใหญ่ที่สุดของโลกฟุตบอล
เขาเป็นลูกพี่ลูกน้องของกองกลางในชุดปัจจุบันของทีม NEC ลอเรนโซ ดาวิดส์
เริ่มต้นอาชีพ
ดาวิดส์เริ่มต้นอาชีพของเขาที่อาเอฟเซ อายักซ์ ในปี 1991 การเปิดตัวครั้งแรกของเขาในวันที่ 6 กันยายน เก็บชัยชนะในบ้าน เหนือ RKC วาลวิค 5-1 เขาช่วยให้อายักซ์ได้แชมป์เอเรดิวิซี ลีกสูงสุดในประเทศถึง 3 ครั้ง รวมทั้งความสำเร็จในระดับทวีปยุโรปกับยูฟ่าคัพ 1992 และยูฟ่าแชมเปียนส์ลีก 1995 ในการแข่งขันยูฟ่าแชมเปียนส์ลีกรอบชิงชนะเลิศ ปี 1996 เขายิงจุดโทษไม่เข้าครั้งแรกของอายักซ์ ซึ่งในที่สุดพวกเขาก็แพ้ให้กับยูเวนตุส ในขณะที่อายักซ์ เขาได้ฉายาว่า "พิตบูล" โดยผู้จัดการทีม หลุยส์ ฟาล กัล เนื่องจากสไตล์การเล่นอย่างดุดันของเขาในตำแหน่งกองกลาง
มิลานและยูเวนตุส
ในช่วงต้นฤดูกาล 1996-97 ดาวิดส์ย้ายไปประเทศอิตาลีเพื่อไปเล่นที่เอซีมิลาน หลังจากที่ไม่ประสบความสำเร็จ ทีมเปลี่ยนกุนซือไป 2 ครั้งและจบอันดับที่ 11 ในลีก เขาย้ายไปยูเวนตุส ซึ่งเป็นคู่แข่งในลีก ในเดือนธันวาคม 1997 ด้วยค่าตัว 5.3 ล้านปอนด์ ช่วงเวลาหกปีหลังจากนั้นเป็นช่วงที่เขาประสบความสำเร็จในตูริน ดาวิดส์ช่วยให้ยูเวนตุสได้แชมป์เซเรียอา ในปี 1998 2002 และ 2003 ผู้จัดการทีมยูเวนตุส มาร์เชลโล ลิปปี้ เคยอธิบายว่าเขาเป็น "ห้องเครื่องยนต์ส่วนตัว" วันที่17 พฤษภาคม 2001 ดาวิดส์ถูกแบนโดยฟีฟ่า เมื่อเขาผ่านการทดสอบสารต้องห้ามอนาบอลิค สเตียรอยด์ และนันโดรโลน เขามักจะสร้างแรงบันดาลใจในทวีปยุโรป เขาลงเล่น 15 เกม ให้สโมสรตลอดเส้นทางของยูฟ่าแชมเปียนส์ลีก 2002-03 จนผ่านเข้ารอบชิงชนะเลิศ ก่อนที่จะแพ้เอซีมิลานในการยิงจุดโทษ
บาร์เซโลนา
ดาวิดส์เข้าร่วมทีมบาร์เซโลนาซึ่งยืมตัวมาจากยูเวนตุส เมื่อเดือนมกราคม 2004 และได้ร่วมผ่านฤดูกาลที่สโมสรต้องดิ้นรนอยู่ในกลางตาราง และเพิ่งแต่งตั้งแฟรงค์ ไรจ์การ์ดเป็นผู้จัดการทีมภายใต้ความกดดันเป็นอย่างมาก ดาวิดส์ทำให้บาร์ซาประสบความสำเร็จ การฟื้นตัวแบบที่เคยเห็นมาจบที่อันดับสองในลีก รองจากบาเลนเซีย เมื่อเดินทางมาถึง ดาวิดส์ได้รับการกล่าวถึงว่าเป็นแรงกระตุ้นสำหรับการสโมสรฟุตบอลในกาตาลุญญาของสเปนและสโมสรในทวีปยุโรปนี้ ในช่วงกลางถึงปลายของยุค 2000 และไรจ์การ์ดชนะลาลิกาในฤดูกาลถัดไป (หลังจากที่ 5 ปีไม่ได้แชมป์ลีกสูงสุด) และได้ดับเบิลแชมป์ (ลาลิกากับยูฟ่าแชมเปียนส์ลีก) ในปี 2006
อ้างอิง
1973
บ้านชินประชา
บ้านชินประชา เป็นบ้านที่สร้างขึ้นตามแบบสถาปัตยกรรมจีน-โปรตุเกส ตั้งอยู่ที่ถนนกระบี่ ตำบลตลาดเหนือ อำเภอเมืองภูเก็ต จังหวัดภูเก็ต มีอายุกว่า 100 ปี ภายในมีภาพถ่ายและเครื่องครัวโบราณ
โคฟูกูจิ
โคฟูกูจิ เป็นวัดพุทธในเมืองนาระ จังหวัดนาระ ของประเทศญี่ปุ่น และยังเป็นหนึ่งในเจ็ดวัดใหญ่แห่งนันโตะ วัดแห่งนี้เป็นสาขาใหญ่ของสำนักฮซซูและเป็นหนึ่งสถานที่ในอนุสรณ์สถานทางประวัติศาสตร์นาระโบราณ มรดกโลกโดยยูเนสโก
ประวัติ
โคฟูกูจิถูกสร้างขึ้นครั้งแรกที่บริเวณยามาชินะในเกียวโต โดย ท่านหญิงคางามิ ภริยาของฟูจิวาระ โนะ คามาตามิ ในปี ค.ศ. 669 เพื่อขอพรให้สามีของนางหายจากอาการป่วย ต่อมาในปี 672 วัดแห่งนี้ก็ถูกย้ายไปไว้ที่นครฟูจิวาระเกียว นครหลวงแห่งใหม่ของญี่ปุ่นซึ่งสร้างตามแบบผังเมืองของนครฉางอานในจีน จนกระทั่งในปี 710 วัดก็ถูกรื้ออีกครั้งและนำมาสร้างขึ้นที่ตำแหน่งในปัจจุบัน ซึ่งตั้งอยู่ทางตะวันออกของนครเฮอังเกียว นครหลวงที่สร้างขึ้นใหม่
Peterjohnsiidae
Peterjohnsiidae เป็นสกุลของกิ้งกือที่อยู่ในวงศ์ Chordeumatida.
สปีชีส์ในสกุล ได้แก่:
Pygmaeosomatidae
Pygmaeosomatidae เป็นสกุลของกิ้งกือที่อยู่ในวงศ์ Chordeumatida.
สปีชีส์ในสกุล ได้แก่:
กีฬาเทนนิสในโอลิมปิกฤดูร้อน 1988
การแข่งขันเทนนิสในโอลิมปิกฤดูร้อน 1988 เป็นการแข่งขันกีฬาเทนนิสในกีฬาโอลิมปิกฤดูร้อนครั้งที่ 24 ที่กรุงโซล ประเทศเกาหลีใต้ ระหว่างวันที่ 20 กันยายน - 1 ตุลาคม พ.ศ. 2531 จัดขึ้นที่สนาม Seoul Olympic Park Tennis Center ซึ่งการแข่งขันกีฬาเทนนิสครั้งนี้มีการแข่งขันทั้งหมด 4 รายการ คือ ประเภททีมชาย 2 รายการ และประเภททีมหญิง 2 รายการ โดยมีนักกีฬาเข้าร่วมแข่งขัน คน จาก  ประเทศ
มหาวิทยาลัยปุมเปวฟาบรา
== หน่วยงานจัดการเรียนการสอน == มหาวิทยาลัยมี 7 คณะ: 1 สถาบันสารพัดช่างชั้นสูง, 8 ภาควิชา (เศรษฐศาสตร์และบริหารธุรกิจ, นิติศาสตร์, รัฐศาสตร์และสังคมศาสตร์, มนุษยศาสตร์, วิทยาศาสตร์และวิทยาศาสตร์สุขภาพ, เทคโนโลยีสารสรเทศและการสื่อสาร, การสื่อสาร, การแปล,ภาษาศาสตร์) 4 สถาบันวิจัย (สถาบันวิจัยวัฒนธรรม, สถาบันวิจัยประวัติศาสตร์ เจามา วิเซน บิเบส, สถาบันภาษาประยุต์, สถาบันวิทยุโทรทัศน์), 2 บัณฑิตวิทยาลัย (สถาบันการศึกษานานาแห่งบาร์เซโลนา -IBEI- และ Barcelona Graduate School of Economics -Barcelona GSE-) และสถาบันการศึกษาต่อเนื่อง (IDEC)
รถไฟใต้ดินปักกิ่ง สาย 7
รถไฟใต้ดินปักกิ่ง สาย 7 เป็นเส้นทางรถไฟฟ้าในระบบรถไฟใต้ดินปักกิ่ง วิ่งคู่ขนานกับ  และ  จากสถานีรถไฟปักกิ่งตะวันตก ไปยังย่านเจาฮัวจาง เริ่มก่อสร้างในเดือนมกราคม ค.ศ. 2010 กำหนดเปิดให้บริการภายในปี ค.ศ. 2013
รายชื่อสถานี
จำนวน 23 สถานี ระยะทางประมาณ 24 กิโลเมตร มีชานชาลาที่ยาวเพื่อรองรับรถไฟฟ้า 8 คันต่อขบวน แต่เดิมวางแผนไว้ว่าจะสร้าง 17 สถานี แต่เพิ่มเป็น 23 สถานี
Apterouridae
Apterouridae เป็นสกุลของกิ้งกือที่อยู่ในวงศ์ Chordeumatida.
สรวงศ์ เทียนทอง
สรวงศ์ เทียนทอง (เกิด 28 กรกฎาคม พ.ศ. 2518) เป็นอดีตรัฐมนตรีช่วยว่าการกระทรวงสาธารณสุข ในรัฐบาลของ ยิ่งลักษณ์ ชินวัตร เป็นสมาชิกสภาผู้แทนราษฎรจังหวัดสระแก้ว สังกัดพรรคเพื่อไทย และเป็นบุตรชายของนายเสนาะ เทียนทอง
ประวัติ
ด้านชีวิตส่วนตัว สมรสกับ ญาณิกา เทียนทอง (สกุลเดิม : ธงพานิช) มีบุตร 2 คน
การทำงาน
สรวงศ์ เทียนทอง ได้รับเลือกตั้งเป็นสมาชิกสภาผู้แทนราษฎรจังหวัดสระแก้วครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 สังกัดพรรคไทยรักไทย ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ได้รับเลือกตั้งเป็นสมัยที่สอง ในสังกัดพรรคประชาราช ซึ่งมีนายเสนาะ เทียนทอง บิดา เป็นหัวหน้าพรรค และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 ได้รับเลือกตั้งเป็นสมัยที่สาม ในสังกัดพรรคเพื่อไทย
ในเดือนพฤษภาคม พ.ศ. 2557 ได้รับมอบหมายจากคณะรัฐมนตรีให้ปฏิบัติหน้าที่รักษาราชการแทนรัฐมนตรีว่าการกระทรวงเทคโนโลยีสารสนเทศและการสื่อสาร แทนนาวาอากาศเอก อนุดิษฐ์ นาครทรรพ ซึ่งพ้นจากตำแหน่งในระหว่างรักษาการ ตามคำวินิจฉัยของศาลรัฐธรรมนูญ
คณะรัฐมนตรีไทย คณะที่ 48
คณะรัฐมนตรี คณะที่ 48 ของไทย (7 เมษายน พ.ศ. 2535 – 24 พฤษภาคม พ.ศ. 2535) เป็นคณะรัฐมนตรีภายใต้การนำของพลเอก สุจินดา คราประยูร นายกรัฐมนตรี โดยมีประกาศพระบรมราชโองการ เมื่อวันที่ 7 เมษายน พ.ศ. 2535 ซึ่งพระบาทสมเด็จพระมหาภูมิพลอดุลยเดชมหาราช บรมนาถบพิตร ทรงลงพระปรมาภิไธยในประกาศ และมีพลเอก สุนทร คงสมพงษ์ ประธานสภารักษาความสงบเรียบร้อยแห่งชาติเป็นผู้ลงนามรับสนองพระบรมราชโองการ ในวันที่ 17 เมษายน พ.ศ. 2535
การเปลี่ยนแปลงในคณะรัฐมนตรีชุดที่ 48 ของไทย
พลตำรวจโท วิโรจน์ เปาอินทร์ ได้ขอลาออกจากตำแหน่งรัฐมนตรีช่วยว่าการกระทรวงมหาดไทย ตั้งแต่วันที่ 26 พฤษภาคม พ.ศ. 2535
การสิ้นสุดของคณะรัฐมนตรีคณะที่ 48 ของไทย
คณะรัฐมนตรีคณะนี้สิ้นสุดลง เนื่องจากเกิดเหตุการณ์ไม่สงบในวันที่ 17 - 20 พฤษภาคม พ.ศ. 2535 มีการชุมนุมประท้วงต่อต้านนายกรัฐมนตรีที่ไม่ได้มาจากการเลือกตั้ง
พระบาทสมเด็จพระปรมินทรมหาภูมิพลอดุลยเดช จึงได้มีพระบรมราชโองการ โปรดเกล้าฯ ให้ พลเอก สุจินดา คราประยูร นายกรัฐมนตรี และ พลตรี จำลอง ศรีเมือง สมาชิกสภาผู้แทนราษฎรพรรคพลังธรรม เข้าเฝ้าฯ เพื่อแก้ไขสถานการณ์บ้านเมืองที่กำลังเลวร้ายลงทุกขณะ ต่อมาพลเอก สุจินดา คราประยูร ได้ประกาศลาออกจากตำแหน่งนายกรัฐมนตรี เมื่อวันที่ 24 พฤษภาคม พ.ศ. 2535
นายมีชัย ฤชุพันธ์ รองนายกรัฐมนตรี จึงทำหน้าที่รักษาการนายกรัฐมนตรีแทนเป็นการชั่วคราว จนกระทั่งมีการแต่งตั้ง นายอานันท์ ปันยารชุน เป็นนายกรัฐมนตรี ในวันที่ 10 มิถุนายน พ.ศ. 2535 คณะรัฐมนตรีชุดนี้จึงพ้นจากตำแหน่งไปตามวาระ
การเลือกเชิงตรรกศาสตร์
การเลือกเชิงตรรกศาสตร์ (logical disjunction) หรือที่มักเรียกว่า หรือ (or) คือตัวดำเนินการทางตรรกศาสตร์ที่ให้ผลลัพธ์เป็นจริง ถ้าตัวถูกดำเนินการบางตัว (หรือทั้งสองตัว) มีค่าเป็นจริง
นิยาม
สังเกตว่าในชีวิตประจำวัน เมื่อเราใช้คำว่า "หรือ" เราอาจหมายความว่าอย่างใดอย่างหนึ่ง แต่ไม่ใช่ทั้งสองอย่าง (เช่น "คุณต้องการกาแฟหรือชา?") ในตรรกศาสตร์ ความหมายดังกล่าวถูกแทนด้วยการเลือกเฉพาะ หรือ "ออร์เฉพาะ" สำหรับกรณีของ "หรือ" นั้น เมื่อใช้อย่างเป็นทางการจะอนุญาตให้ทั้งสองส่วนของประโยคเป็นจริงได้ หลายครั้ง "หรือ" จึงมักถูกเรียกว่า "การเลือกรวม"
หมายเหตุ: ในการนิยาม "x + y" นั้นบูลได้ใช้เงื่อนไขเบื้องต้นในลักษณะเดียวกับคณิตศาสตร์ทั่วไป นั่นคือให้ x และ y นั้นไม่เกิดร่วมกัน อย่างไรก็ตาม ด้วยเหตุผลหลายๆ ประการ เจวอนส์และนักตรรกศาสตร์เกือบทุกคนในภายหลังได้เปลี่ยนให้นิยามของ "การบวกเชิงตรรกศาสตร์" อยู่ในรูปที่สองส่วนของประโยคเกิดพร้อมกันได้
สำหรับกรณีที่มีตัวแปรป้อนเข้าสองจำนวน A และ B, ตารางค่าความจริงของ "หรือ" เป็นดังนี้:
ในรูปทั่วไปแล้วประพจน์เลือกคือสูตรทางตรรกศาสตร์ที่สามารถมีสัญพจน์หนึ่งหรือหลายสัญพจน์ที่คั่นด้วย "หรือ" สัญพจน์เดี่ยวมักถือว่าเป็นประพจน์เลือกลดรูป
สัญลักษณ์
ประพจน์ "P หรือ Q" มักจะเขียนเป็น การเลือกดังกล่าวนั้นจะเป็น "เท็จ" หาก ทั้ง P และ Q เป็น "เท็จ" ส่วนกรณีอื่นๆ ทั้งหมด ถือว่าเป็นจริง
ต่อไปนี้เป็นเงื่อนไขการเลือกทั้งหมด
¬A \lor B
A \lor ¬B \lor ¬C \lor D \lor ¬E
แนวคิดเดียวกันนี้ในทฤษฎีเซ็ต เรียกว่า "ยูเนียน" (set theoretic union)
คุณสมบัติการจัดหมู่และการสลับที่
สำหรับอินพุทที่มากกว่าสอง อาจประยุกต์ใช้ or กับอินพุทสองตัวแรก และดังนั้น ผลลัพธ์จึงอาจถูกทำให้เป็น or ด้วยอินพุทต่อมาแต่ละตัว
เนื่องจาก "หรือ" เป็นการเปลี่ยนหมู่ ลำดับของอินพุทจึงไม่มีผล และไม่ว่าจะเปลี่ยนหมู่อย่างไร กฌ็จะได้ผลลัพธ์เหมือนกัน
ตัวดำเนินการ xor ก็เป็นการดำเนินการสลับที่ (commutative) ดังนั้น ลำดับของตัวถูกดำเนินการจึงไม่สำคัญ
การดำเนินการเชิงบิต
การเลือกมักถูกใช้การดำเนินการเชิงบิต เช่น
ซุ่นเฮงพลาซ่า
บริษัท ซุ่นเฮงพลาซ่า จำกัด (SeunHeng Plaza Company Limited) หรือ ห้างสรรพสินค้าซุ่นเฮงพลาซ่า เป็นห้างสรรพสินค้าเก่าแก่แห่งหนึ่งของภูมิภาคอีสานใต้ ตั้งอยู่ในจังหวัดศรีสะเกษ ก่อตั้งและเริ่มดำเนินการเมื่อปี พ.ศ. 2514 ด้วยการเป็นธุรกิจร้านจำหน่ายของชำขนาดเล็ก ก่อนที่จะเริ่มพัฒนาขยายกิจการเข้าสู่ธุรกิจค้าส่งสินค้าอุปโภค บริโภค จนกระทั่งพัฒนาเข้าสู่ธุรกิจห้างสรรพสินค้า และศูนย์การค้า ตามลำดับ โดยถือเป็นห้างสรรพสินค้าแห่งที่ 2 ของจังหวัด (ต่อจาก ห้างสรรพสินค้าไทยสงวน ดีพาร์ทเม้นท์สโตร์ ซึ่งปัจจุบัน ปิดกิจการไปแล้ว) อย่างไรก็ตาม ซุ่นเฮงพลาซ่า นับว่าเป็นห้างสรรพสินค้าชั้นนำที่ให้บริการครบวงจร เป็นแห่งแรกของจังหวัดศรีสะเกษ และภูมิภาคอีสานใต้ นอกจากนั้น ในระยะแรกที่เปิดดำเนินกิจการห้างสรรพสินค้า ซุ่งเฮงพลาซ่า ยังจัดเป็นห้างสรรพสินค้าโดยกลุ่มทุนท้องถิ่นที่มีพื้นที่ขายและพื้นที่เช่าขนาดใหญ่ที่สุดในภูมิภาคอีสานใต้ ของไทยอีกด้วย
สินค้าและบริการ
กิจการในเครือบริษัท ซุ่นเฮงพลาซ่า จำกัด ปัจจุบัน ครอบคลุมธุรกิจค้าส่ง-ค้าปลีก ซึ่งประกอบด้วย "ซุ่นเฮงซุเปอร์สโตร" บนย่านศูนย์การค้าเก่า และ "ห้างสรรพสินค้าซุ่นเฮงพลาซ่า" บนย่านสี่แยกถนนกวงเฮง-ถนนวันลูกเสือ ซึ่งถือเป็นย่านช็อปปิ้ง ใจกลางเมืองศรีสะเกษ ชั้นใน ทั้งนี้ สำหรับห้างสรรพสินค้าซุ่นเฮงพลาซ่า นั้น ประกอบด้วย อาคารห้างสรรพสินค้า (ให้บริการแผนกขายปลีก และพื้นที่เช่า), อาคารสโตร์และแผนกขายส่ง, ลานจอดรถ โดยตั้งอยู่บนเนื้อที่ราว 8 ไร่ ภายในอาคารห้างสรรพสินค้า ประกอบด้วยพื้นที่เช่า ซึ่งเปิดให้กิจการอาหาร และบริการต่าง ๆ เช่น ธนาคารและสถาบันการเงิน เช่าพื้นที่เปิดสาขา, แผนกดีพาร์ทเม้นท์สโตร์, แผนกเครื่องครัวและอุปกรณ์ภายในบ้าน, แผนกซุเปอร์มาร์เก็ต, แผนกเครื่องเขียน, แผนกของที่ระลึก, แผนกของเล่นเด็ก, สวนสนุกสำหรับเด็ก (Play Land), ศูนย์อาหาร, ศูนย์รวมความบันเทิง, โรงภาพยนตร์ "ซุ่นเฮง มัลติเพล็กซ์" จำนวน 2 โรง นอกจากนั้น ยังมีพื้นที่เช่าค้าภายนอก ระหว่างลานจอดรถและอาคารห้างสรรพสินค้า
ปาฏิหาริย์สุดท้ายและความตายของนักบุญเซโนเบียส (บอตติเชลลี)
ภาพ “ปาฏิหาริย์สุดท้ายและความตายของนักบุญเซโนเบียส” ที่เขียนโดยซานโดร บอตติเชลลีราวระหว่างปี ค.ศ. 1500 ถึงปี ค.ศ. 1505 เป็นภาพในภาพชุดสี่ภาพของชีวิตและงานของนักบุญเซโนเบียส (ค.ศ. 337-ค.ศ. 417) ผู้เป็นพระสังฆราชองค์แรกของฟลอเรนซ์
ภาพนี้แบ่งเป็นสี่ตอนเริ่มจากทางซ้ายสุดของภาพเมื่อเด็กถูกเกวียนชนขณะที่กำลังเล่น ตอนที่สองแม่ของเด็กผู้เป็นแม่หม้ายร้องครวญครางนำร่างอันปราศจากชีวิตของลูกมาหาดีคอนของนักบุญเซโนเบียส เด็กฟื้นขึ้นมาได้จากการที่นักบุญเซโนเบียสสวดมนต์ภาวนาทางด้านขวาสุดของภาพเป็นภาพของนักบุญเซโนเบียสเมื่ออายุมากแล้วนอนให้พรแก่ผู้มาสวดมนต์อยู่รองเตียงที่นอนตาย
“ประวัติของนักบุญเซโนเบียส” เป็นงานชิ้นสุดท้ายที่ทราบของบอตติเชลลี ภาพอีกสามภาพในชุดนี้ก็ได้แก่:
พระวรวงศ์เธอ พระองค์เจ้าจรูญศักดิ์กฤดากร
มหาอำมาตย์เอก พระวรวงศ์เธอ พระองค์เจ้าจรูญศักดิ์กฤดากร (2 กรกฎาคม พ.ศ. 2418 – 5 ตุลาคม พ.ศ. 2471) อดีตเสนาบดีกระทรวงยุติธรรม องคมนตรีในพระบาทสมเด็จพระมงกุฎเกล้าเจ้าอยู่หัว และพระบาทสมเด็จพระปกเกล้าเจ้าอยู่หัว เป็นพระโอรสในพระเจ้าบรมวงศ์เธอ กรมพระนเรศรวรฤทธิ์ กับหม่อมสุภาพ
การรับราชการ
เมื่อวันที่ 28 มิถุนายน ค.ศ. 1919 (พ.ศ. 2462) ทรงเป็นผู้แทนสยาม ลงนามในสนธิสัญญาแวร์ซายส์ครั้งสิ้นสุดสงครามโลกครั้งที่ 1 ร่วมกับพระวรวงศ์เธอ กรมหมื่นเทววงศวโรทัย
สิ้นพระชนม์
พระองค์ประชวรพระโรคพระวักกะ (ไต) พิการ และสิ้นพระชนม์ด้วยพระหทัย (หัวใจ) พิการเมื่อวันที่ 5 ตุลาคม พ.ศ. 2471 ณ กรุงเจนีวา รวมพระชันษาได้
เครื่องราชอิสริยาภรณ์
พระองค์ได้รับพระราชทานเครื่องราชอิสริยาภรณ์ ดังนี้
เซอร์ไซยิด อาหมัด ข่าน
เซอร์ไซยิด อาหมัด ข่าน (Sir Sayyid Ahmad Khan; سید احمد تقوی) เป็นนักปฏิรูปชาวอินเดียที่ก่อตั้งสถาบันการศึกษาแบบใหม่สำหรับมุสลิมในอินเดีย โดยให้ความรู้ทางศาสนาควบคู่กับความรู้ทางตะวันตก และพยายามปกป้องสิทธิของมุสลิมในอินเดีย และมีส่วนร่วมในการก่อตั้งขบวนการปากีสถาน
อาหมัด ข่านเกิดเมื่อ 17 ตุลาคม พ.ศ. 2360 บิดาเป็นขุนนางในสมัยราชวงศ์โมกุล ต่อมาได้ทำงานเป็นผู้ช่วยผู้พิพากษาในบริษัทอินเดียตะวันออกของอังกฤษ ระหว่างเกิดกบฏซีปอย ใน พ.ศ. 2400 – 2401 อาหมัด ข่านได้ให้ความช่วยเหลือชาวอังกฤษมาก และพยายามเขียนหนังสือเพื่อสร้างความใจอันดีระหว่างอังกฤษกับมุสลิม งานเขียนของเขามีส่วนในการลดความระแวงของชาวอังกฤษต่อมุสลิมในอินเดียได้มาก
อาหมัด ข่านยังให้ความสำคัญต่อการศึกษา เขาได้ตั้งวิทยาลัยสำหรับมุสลิมขึ้นเป็นครั้งแรกที่เมืองอะลีการ์ใน พ.ศ. 2418 และต่อมาวิทยาลัยนี้ได้ยกระดับเป็นมหาวิทยาลัยมุสลิมแห่งอะลีการ์ใน พ.ศ. 2464 ในด้านการเมือง อาหมัด ข่านไม่เห็นด้วยกับการให้อินเดียเป็นเอกราชเพราะเกรงว่าผู้นับถือศาสนาฮินดูที่เป็นคนส่วนใหญ่จะกดขี่มุสลิม จึงต้องการให้อังกฤษปกครองอินเดียต่อไป เขาได้จัดตั้งสมาคมรวมชาวอินเดียผู้รักชาติขึ้นใน พ.ศ. 2431 และเขายังเป็นเจ้าของทฤษฎีชนสองชาติคือชาวอินเดียที่นับถือศาสนาฮินดูและมุสลิมนั้น เป็นคนละชนชาติกัน อาหมัด ข่านถึงแก่อนิจกรรมใน 27 มีนาคม พ.ศ. 2430 แต่ความคิดของเขาก็ยังมีอิทธิพลต่อมา เช่น อังกฤษยอมจัดให้มีการเลือกตั้งตามเขตกลุ่มชนที่นับถือศาสนาต่างกัน และยังมีส่วนต่อแนวคิดในการแยกปากีสถานออกจากอินเดียในเวลาต่อมา
แววมยุรา (นวนิยาย)
แววมยุรา เป็นบทประพันธ์ พนมเทียน เป็นนวนิยายในปี พ.ศ. 2500 พิมพ์ครั้งแรกเมื่อ 26 ธันวาคม พ.ศ. 2500 สร้างเป็นภาพยนตร์และละครโทรทัศน์แล้วหลายครั้ง โดยครั้งแรก ในรูปแบบภาพยนตร์นำแสดงโดย ลือชัย นฤนาท และ อมรา อัศวนนท์ ออกฉายเมื่อปี 2501 นำมาสร้างเป็นภาพยนตร์อีกครั้งในปี 2525 นำแสดงโดย จารุณี สุขสวัสดิ์ และ สรพงษ์ ชาตรี และต่อมาสร้างเป็นละครครั้งแรก ในปี 2519 ทางช่อง 9 แล้วสร้างต่อ ๆ มา ล่าสุดในปี พ.ศ. 2555 นำแสดงโดย ปกรณ์ ฉัตรบริรักษ์ และ มารี เบิร์นเนอร์
เรื่องย่อ
แวว มยุรา สาวสวย หยิ่ง ทระนง ฐานะยากจน ต้องออกจากมหาวิทยาลัยมาทำงานดูแลแม่ที่ป่วยและส่งเสียน้องสาวเรียน ความสวยทำให้แววหางานง่าย แต่มักจะพบเจ้านายเข้ามาจีบอยู่เสมอจึงทำให้แววเบื่อมากและเปลี่ยนงานเป็นว่าเล่น แววได้รู้จักกับนายจักร กังวานไกล หนุ่มบ๊องๆ อารมณ์ดี โดยพบกันในวันฝนตกหนักและจักรอาสาไปส่งแววถึงบ้านด้วยรถเก่าๆ ที่จวนจะพัง ในเวลาไล่เลี่ยกัน สยุมภูว์ ทศพล อภิมหาเศรษฐีลึกลับก้องโลกที่ไม่มีใครเคยพบเห็นหน้าตามาก่อนได้ให้ท่านขุนซึ่งเป็นผู้ดูแลผลประโยชน์ของเขาติดต่อเข้ามาเพื่อว่าจ้างแววด้วยสัญญาจ้างงานที่พิลึกกึกกือ คือ ไม่ต้องทำงาน มีรถหรูประจำตำแหน่งให้ ด้วยเงินเดือนที่สูงลิบ สัญญาไม่มีที่สิ้นสุดนอกจากแววจะเปลี่ยนใจไปทำงานที่อื่นหรือแต่งงานไป แววตกลงเป็นลูกจ้างของสยุมภูว์เพราะต้องการเงินมาเลี้ยงดูแม่และน้องและจะได้ไม่ต้องทนกับนายจ้างที่มาจีบอีกต่อไป ในขณะที่แววและครอบครัวมีชีวิตที่สบายขึ้นเพราะสยุมภูว์ได้ให้การช่วยเหลือด้านการเงินและความสะดวกสบายทุกอย่าง แววยังสงสัยในเหตุผลแปลกประหลาดของสัญญาจ้าง และพยายามขอพบกับเจ้านายผู้ลึกลับมาโดยตลอด แต่ไม่เคยสำเร็จครั้งแล้วครั้งเล่า จักรได้เข้ามาสนิทสนมกับครอบครัวของแววมากขึ้น ทำให้แววรู้ว่าจักรแม้จะฐานะยากจน แต่ก็เป็นคนดี ชอบช่วยเหลือคนอื่น มีอะไรคล้ายๆ กับแววหลายอย่าง ความสัมพันธ์ระหว่างแววกับจักรพัฒนาขึ้น แต่กับสยุมภูว์แววก็ยังไม่สามารถเข้าพบตัวจริงของเขาได้จนแววผิดหวังมากจนเดินไร้สติทำให้รถเกือบชน คืนนั้นจักรนั่นเองที่ได้ช่วยแววไว้ได้ ทั้งคู่เริ่มมีความรู้สึกดีๆ ให้กัน จักรเริ่มแสดงให้เห็นด้านที่จริงจังให้แววประจักษ์ โดยขอสัญญาจากแววว่าจะเป็นกำลังใจให้เขาในการสร้างฐานะและเมื่อสร้างเนื้อสร้างตัวได้สำเร็จวันใด แววจะแต่งงานกับเขา เวลาผ่านไปจักรหายหน้าไปสร้างตัวอยู่ต่างประเทศ ในขณะเดียวกัน สยุมภูว์ ซึ่งติดต่อกับแววผ่านทางโทรศัพท์มาตลอดก็ได้โทรมาขอแววแต่งงาน เช่นเดียวกับจักรที่กลับมาเมืองไทยได้ขอแววแต่งงานเช่นกัน สุดท้าย แววจะตัดสินใจเลือกใคร ระหว่าง จักร กังวานไกล หนุ่มนักสร้างอนาคตนิสัยดี กับ สยุมภูว์ ทศพล อภิมหาเศรษฐีผู้ลึกลับ
เอลเดอร์ก็อด
เอลเดอร์ก็อด หรือ เทพโบราณ (Elder God) เป็นศัพท์ซึ่งใช้เรียกเทพสมมุติในวรรณกรรมกลุ่มตำนานคธูลู (Cthulhu Mythos) ซึ่งมีที่มาจากบทประพันธ์ของ เอช. พี. เลิฟคราฟท์
ลักษณะโดยทั่วไป
ในงานประพันธ์หลังจากสมัยของเลิฟคราฟท์ เอลเดอร์ก็อดเป็นกลุ่มเทพที่ต่อสู้กับเอาเตอร์ก็อดและเกรทโอลด์วันซึ่งมาจากต่างดาว แนวคิดซึ่งเป็นการต่อสู้ระหว่างความดีและความชั่วร้ายนี้ไม่เป็นที่ยอมรับโดยทั่วไปในหมู่ผู้ที่ชื่นชอบงานประพันธ์ของเลิฟคราฟท์ แต่แท้จริงแล้วเอลเดอร์ก็อดไม่ได้สนใจในความดีหรือความชั่วเลย เพียงแต่ความนึกคิดของเอลเดอร์ก็อดมักใกล้เคียงกับมนุษย์มากกว่าและเกลียดชังเกรทโอลด์วันเท่านั้น
เอลเดอร์ก็อดที่มีบทบาทมากที่สุดในงานประพันธ์ของเลิฟคราฟท์ก็คือนอเดนส์ ผู้ปกครองแห่งห้วงลึก ซึ่งมีที่มาจากเทพชื่อเดียวกันในตำนานของเคลต์ มีบทบาทช่วยเหลือตัวเอกในนิยาย The Dream-Quest of Unknown Kadath (พ.ศ. 2471) และปรากฏตัวในเรื่องสั้น The Strange High House in the Mist (พ.ศ. 2475) ต่อมานอเดนส์ได้รับบทบาทในฐานะผู้นำของเหล่าเอลเดอร์ก็อดในงานประพันธ์ของออกัสต์ เดอเลธ เลิฟคราฟท์ยังได้กล่าวถึงฮิปนอส เทพแห่งนิทราของกรีกในเรื่องสั้น Hypnos และเชื่อกันว่าเทพธิดาบาสท์ของอียิปต์โบราณก็เป็นหนึ่งในเอลเดอร์ก็อดจากเนื้อหาของเรื่องสั้น The Cats of Ulthar (พ.ศ. 2464)
ตัวอย่างของเอลเดอร์ก็อด
ปรากฏตัวครั้งแรกในนิยายของไบรอัน ลัมลีย์เรื่อง The Transition of Titus Crow (พ.ศ. 2518) คธานิดเป็นพี่น้องฝาแฝดของคธูลู แต่มีจิตใจดีงามและมีดวงตาเป็นสีทอง คธานิดอาศัยอยู่ในถ้ำผลึกของโลกต่างมิติ อีไลเซีย
เทพธิดาซึ่งมีหัวเป็นแมวของอียิปต์โบราณ ได้รับการกล่าวถึงในเรื่อง The Brood of Bubastis ของโรเบิร์ต บลอค บาสท์เป็นเทพผู้ควบคุมแมวทั้งในโลกนี้และโลกแห่งความฝัน มนุษย์สามารถติดต่อกับบาสท์ได้ แต่ผู้ที่ปฏิบัติต่อแมวอย่างโหดร้ายจะถูกสังหาร
ปรากฏตัวครั้งแรกในงานประพันธ์ของไบรอัน ลัมลีย์เรื่อง Elysia (พ.ศ. 2532) เป็นเหมือนคู่แฝดด้านดีของยอก โซธอท โดยลักษณะสีสันของยาด แธดแดกจะแตกต่างจากยอก โซธอท
ปรากฏตัวครั้งแรกในงานประพันธ์ของเฮนรี คัทเนอร์เรื่อง The Eater of Souls (พ.ศ. 2480) มีลักษณะเป็นร่างในชุดคลุมที่มีไฟสีเขียวลุกอยู่รอบตัวและดวงตาที่เป็นแสง บางครั้งก็ปรากฏกายเป็นหมอกสีเงินที่มีใบหน้าแบบอมนุษย์
นิทราเทพของกรีก ได้รับการกล่าวถึงในเรื่องสั้นชื่อเดียวกันของเลิฟคราฟท์ ฮิปนอสมักปรากฏร่างเป็นชายหนุ่มรูปงาม แต่ร่างจริงของฮิปนอสนั้นจะเปลี่ยนแปรไปตามแต่ฝันร้ายของมนุษย์ ฮิปนอสเป็นเทพที่อยู่ในโลกแห่งความฝัน บางครั้งฮิปนอสจะใช้เวทมนตร์แปลงร่างของมนุษย์และให้อยู่ในโลกแห่งความฝันไปตลอดกาล
ฐานทัพเรือกรุงเทพ
ฐานทัพเรือกรุงเทพ (Bangkok Naval Base) มีหน้าที่การป้องกันพื้นที่ การรักษาความสงบเรียบร้อย และระเบียบวินัยของทหาร การสารวัตรทหาร การรักษาความปลอดภัยฐานที่ตั้งหน่วยทหาร และพื้นที่ที่ได้รับมอบหมาย การกิจการพลเรือน การควบคุมเรือพาณิชย์ การเรือนจำ การดุริยางค์ ตลอดจนให้การฝึก และศึกษาวิชาการดุริยางค์ และวิชาการอื่นตามที่ได้รับมอบหมาย
Buotidae
Buotidae เป็นสกุลของกิ้งกือที่อยู่ในวงศ์ Chordeumatida.
สปีชีส์ในสกุล ได้แก่:
คาลัส (อาหาร)
คาลัส เป็นอาหารที่มีส่วนประกอบหลักคือข้าวสุก ยีสต์ น้ำตาล ไข่ และแป้ง ผสมเข้าด้วยกัน ปั้นเป็นก้อน แล้วนำไปทอดในน้ำมันท่วม (deep-fried) เป็นอาหารเช้าแบบดั้งเดิม เสิร์ฟพร้อมกับกาแฟหรือกาเฟโอแล และได้รับการกล่าวถึงในตำราอาหารครีโอลส่วนใหญ่ คาลัสยังมีชื่อเรียกอีกว่า ข้าวชุบแป้งทอดแบบครีโอลหรือโดนัทข้าว
Chamaesomatidae
Chamaesomatidae เป็นสกุลของกิ้งกือที่อยู่ในวงศ์ Chordeumatida.
สปีชีส์ในสกุล ได้แก่:
นกอินทรีทะเลชเต็ลเลอร์
นกอินทรีทะเลชเต็ลเลอร์ (Steller's sea eagle; ) คือนกล่าเหยื่อขนาดใหญ่ในตระกูลวงศ์เหยี่ยวและอินทรี และเป็นนกอินทรีชนิดหนึ่งที่มีขอบเขตอาศัยอยู่บริเวณชายฝั่งเอเชียตะวันออกเฉียงเหนือ เหยื่อหลัก ๆ ของมันคือปลาและนกน้ำ โดยเฉลี่ยนกอินทรีชนิดนี้มีน้ำหนักมากที่สุดในโลก ที่ประมาณ 5-9 กิโลกรัม (11-20 ปอนด์) แต่อาจจะเชื่องช้ากว่านกอินทรีฮาร์ปีและนกอินทรีฟิลิปปินในการวัดโดยมาตรฐาน นกชนิดนี้ได้รับการตั้งชื่อตามนักธรรมชาติวิทยาชาวเยอรมันนามว่า เกออร์ค วิลเฮ็ล์ม ชเต็ลเลอร์
เส้นเมริเดียนที่ 82 องศาตะวันออก
เส้นเมริเดียนที่ 82 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปเอเชีย มหาสมุทรอินเดีย มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 82 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 98 องศาตะวันตก
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 82 องศาตะวันออกลากผ่านพื้นที่ดังนี้:
เตา ชื่อซฺวิน
เตา ชื่อซฺวิน (刀世勋) หรือ เจ้าหม่อมคำลือ (召孟罕勒), เจ้าหม่อมศิริสุวรรณคำลือ (召勐西莉苏宛纳罕勒; กันยายน ค.ศ. 1928 – 1 ตุลาคม ค.ศ. 2017) เป็นพระมหากษัตริย์แห่งราชอาณาจักรหอคำเชียงรุ่ง องค์ที่ 41 และเป็นองค์สุดท้ายแห่งราชวงศ์ พญาเจือง หรือ ราชวงศ์อารยะโวสวนตาน ที่ปกครองอาณาจักรหอคำเชียงรุ่งมายาวนานถึง 790 ปี
พระราชประวัติ
เจ้าหม่อมคำลือ เสด็จพระราชสมภพเมื่อปี ค.ศ. 1928 เป็นพระราชบุตรของ เจ้าหม่อมแสงเมือง ซึ่งเป็นอนุชาของเจ้าหม่อมสุวรรณผาคราง พระเจ้าแผ่นดิน พระเจ้าแผ่นดินเชียงรุ่งองค์ที่ 40 แต่เจ้าหม่อมสุวรรณผาครางไม่มีพระราชบุตร จึงได้ขอเจ้าหม่อมคำลือมาเป็นราชบุตรบุญธรรม และไปเรียนหนังสือที่เมืองฉงชิ่งเมื่อพระชนมพรรษา 16 พรรษา จนถึงปี ค.ศ. 1944 ได้เข้า “พิธีฮับเมือง” แต่ในช่วงนั้นเกิด สงครามมหาเอเชียบูรพา (ค.ศ. 1939-1945) พิธีฮับเมืองจึงไม่สมบูรณ์ พระองค์ได้กลับไปเรียนหนังสือ และเสด็จกลับมาทำพิธีฮับเมืองครั้งที่สอง เมื่อ ค.ศ. 1948 ขณะพระชนมพรรษา 20 พรรษา
หลังการเปลี่ยนแปลงการปกครองภายในประเทศจีน ราวปี ค.ศ. 1949-1950 พระองค์จึงกลายเป็น “กษัตริย์องค์สุดท้าย” โดยเปลี่ยนฐานันดรศักดิ์จากกษัตริย์เป็นสามัญชน โดยที่ยังมิได้ บริหารราชการแผ่นดินเลย เนื่องจากหลังจากทำพิธีฮับเมืองครั้งแรกแล้วพระองค์ได้ทรงแต่งตั้งให้เจ้าหม่อมแสนเมือง พระราชบิดาเป็นผู้สำเร็จราชการแทนพระองค์ จากนั้นพระองค์ก็เสด็จไปเรียนหนังสือต่อ
เจ้าหม่อมคำลือประทับอยู่ในเมืองคุนหมิง ประเทศจีน มีพระราชโอรสธิดา 4 พระองค์ พระราชโอรส 2 พระองค์องค์ พระราชธิดา 2 พระองค์ซึ่งรับราชการทั้งหมด เจ้าหม่อมคำลือ เสด็จสวรรคต เมื่อวันที่ 1 ตุลาคม ค.ศ. 2017 สิริพระชนมพรรษา 89 พรรษา
ชีวิตหลังการเปลี่ยนแปลงการปกครอง
ต่อมาเจ้าหม่อมแสนเมืองได้ขอให้รัฐบาลจีนย้ายทั้งสองกลับมาที่คุนหมิง โดยมาทำงานเป็นนักวิจัยด้านภาษาซึ่งรวมถึงอักษรไทลื้อ จนกระทั่ง ในปี ค.ศ. 1971 รัฐบาล จีนมีคำสั่งให้เจ้าหม่อมคำลือและภรรยาไปทำงานในชนบททำงานในสวนอ้อยใน อ.เชียงกุ ซึ่งอยู่ทางตอนเหนือของสิบสองปันนา เป็นเวลานาน ถึง 9 ปี การใช้เวลาในสวนอ้อยนี้ สิว์ จิ๊ว เฟิน เล่าว่า สามารถพกหนังสือหรือตำราเข้าไปอ่านได้ด้วย และหลังจาก เติ้ง เสี่ยว ผิง ได้เป็นนายกรัฐมนตรีของจีนแล้ว เห็นว่านโยบายเอียงซ้าย นโยบายที่ให้เจ้านายไปใช้แรงงานในชนบท เป็นนโยบายที่ผิดพลาด ดังนั้นเจ้าหม่อมคำลือและภรรยาจึงมีโอกาสกลับคุนหมิง โดยทำงานเป็นนักวิจัยที่สถาบันวิจัยชนชาติในมหาวิทยาลัยชนชาติยูนนาน จนกระทั่งเกษียณอายุ โดยมีคุณวุฒิทางวิชาการคือ “ศาสตราจารย์”
อย่างไรก็ดี หลังจากเกษียณอายุแล้ว ทางการจีนได้ให้ฐานะ ทางสังคมแก่ เจ้าหม่อมคำลือในฐานะเจ้านายเก่าคือเป็น รองประธานสภาที่ปรึกษาการเมืองระดับมณฑล และ กรรมการสภาที่ปรึกษาการเมืองแห่งชาติ ซึ่งมีที่พัก และ รถประจำตำแหน่งให้ แต่ปัจจุบันท่านก็ได้เกษียณจากทุกตำแหน่งแล้ว ทั้งนี้ เจ้าหม่อมคำลือมีพระราชอนุชาพระนาม เจ้าหม่อมมหาวัง ประทับอยู่ที่อำเภอแม่สาย จังหวัดเชียงราย ของประเทศไทย แต่ปัจจุบันก็สิ้นพระชนม์แล้ว คงเหลือแต่พระบุตร ซึ่งอยู่ที่แม่สาย และรวมถึงในกรุงเทพฯ ที่ใช้ นามสกุล “คำลือ” เพื่อเป็นที่ระลึกถึง “เจ้าหม่อมคำลือ” กษัตริย์องค์สุดท้ายของอาณาจักรไทลื้อ เจ้าหม่อมคำลือในปัจจุบัน ยังเป็นที่รักและเคารพของชาวไทลื้อ
ตัวแยกลำแสง
การออกแบบ
เครื่องแยกลำแสงที่พบมากที่สุดคือลูกบาศก์ แก้ว ที่ประกอบด้วยปริซึมรูปสามเหลี่ยม 2 ก้อนที่ยึดติดในแนวทแยงด้วยกาว พอลิเอสเทอร์ อีพอกซี หรือ โพลียูรีเทน หลังจากปรับความหนาของกาวแล้ว ครึ่งหนึ่งของลำแสงที่ความยาวคลื่นเฉพาะที่เข้าจากด้านหนึ่งของตัวแยกลำแสงจะทะลุผ่านและอีกครึ่งหนึ่งจะสะท้อนกลับ
การออกแบบในลักษณะอื่น เช่น ทำโดยการเคลือบแผ่นกระจกหรือพลาสติกด้วยชั้นของอะลูมิเนียมหนาจนลำแสงที่มีความยาวคลื่นเฉพาะถูกแบ่งเท่า ๆ กันเมื่อกระทบกระจกในมุม 45 องศา และเพื่อลดแสงที่เคลือบผิวไว้ เกิดเป็นตัวแยกลำแสงที่เรียกว่า "เนยแข็งสวิส" (Swiss-cheese) แผ่นเหล็กที่มีรูพรุนขัดเงาบางส่วนถูกฉาบลงบนแก้ว เพื่อป้องกันไม่ให้โลหะบนนั้นถูกกัดกร่อนด้วยสารเคมี นอกจากการเคลือบโลหะแล้วยังมีการเคลือบชั้นแสงไดโครอิกอีกด้วย
ประเภทที่สามคือ ปริซึมไดโครอิก ซึ่งทำโดยการเอาปริซึมที่แตกต่างกันมาประกอบกัน โดยใช้การเคลือบไดโครอิกเพื่อแยกแสงที่ตกกระทบออกเป็นลำแสงหลายช่วงความยาวคลื่นที่แตกต่างกัน เครื่องมือนี้ถูกนำมาใช้ในเทคโนโลยีต่าง ๆ เช่น สีเทคนิคัลเลอร์ สำหรับการใช้งานในปัจจุบัน เช่น อุปกรณ์ถ่ายเทประจุแสงสามสีสำหรับกล้องถ่ายรูป (แปลงภาพเป็นแสงสีเดียว) และ จอภาพผลึกเหลวสามสีสำหรับโทรทัศน์ (รวมแสงสีเดียวเข้ากับภาพที่ฉาย)
การประกบไขว้ของเส้นใยแก้วนำแสงโหมดเดียวในเครือข่ายเชิงแสงแบบพาสซีฟก็สามารถนำมาใช้แยกแสงได้
การเปลี่ยนเฟส
ในตัวอย่างเช่น อินเตอร์เฟอโรมิเตอร์แบบมัค–เซนเดอร์ (Mach-Zehnder interferometer) จะใช้ตัวแยกลำแสงเพื่อทำการรวมลำแสงบางส่วน ในทางทฤษฎี ลำแสงตกกระทบสองลำจะปล่อยลำแสงสองลำ แต่ตามหลักแล้วตัวแยกลำแสงอาจทำให้แอมพลิจูดของลำแสงลำหนึ่งกลายเป็นศูนย์ แต่เนื่องจากการอนุรักษ์พลังงาน รังสีอย่างน้อยหนึ่งรังสีจะถูกเปลี่ยนเฟส ตัวอย่างเช่น เมื่อแสงโพลาไรซ์ มาถึงพื้นผิวของวัสดุไดอิเล็กตริก (เช่น แก้ว) และสนามไฟฟ้าของคลื่นแสงอยู่บนระนาบของผิววัสดุไดอิเล็กตริก แสงสะท้อนอาจมีการเลื่อนเฟสเป็น π ในขณะที่แสงที่ส่องผ่านจะไม่มีการเลื่อนเฟส การเลื่อนเฟสสามารถคำนวณได้จากสมการแฟรแนล อย่างไรก็ตาม การเลื่อนเฟสจะได้รับผลกระทบจากคุณสมบัติทางกายภาพและทางเรขาคณิตของตัวแยกลำแสงด้วย เช่นอาจใช้ไม่ได้กับชั้นเคลือบที่เป็นตัวนำไฟฟ้า และลำแสงที่ปล่อยออกมา 2 ลำจะมีการเลื่อนเฟสไป
บ้านค้างภิบาล
บ้านค้างภิบาล เป็นบ้าน หมู่ที่ 1 ตั้งอยู่ในตำบลพระธาตุผาแดง อำเภอแม่สอด จังหวัดตาก